
PËR DISA NDRYSHIME NË RREGULLOREN NR. 1, DATË 7.3.2014, “PËR ZBATIMIN E LIGJIT NR. 64,  DATË 31.5.2012, “PËR PESHKIMIN””

Në mbështetje të nenit 102, pika 4 të Kushtetutës dhe nenit 135 të ligjit nr. 64/2012, datë 31.5.2012, “Për peshkimin”, të ndryshuar me propozim të Drejtorisë së Peshkimit ministri i Bujqësisë, Zhvillimit Rural dhe Administrimit të Ujërave nxjerr këtë rregullore.
Në rregulloren nr. 1, datë 7.3.2014, “Për zbatimin e ligjit nr. 64, datë 31.5.2012, “Për peshkimin” bëhen këto ndryshime:

Neni 1
Neni 14 ndryshohet si më poshtë:

“Neni 14

Komisioni i Përhershëm i Ankimeve përbë-het nga pesë anëtarë, kryesohet nga kryetari dhe ka në përbërje të tij sekretarin. Anëtarët e komisionit janë nëpunës civilë të ministrisë, në kategorinë e lartë dhe të mesme drejtuese, të cilët miratohen me urdhër të ministrit. Komisioni thirret nga kryetari dhe mblidhet të paktën të mërkurën e parë të çdo muaji.”.

Neni 2

Në nenin 17, pika 1 ndryshohet si më poshtë:
“1. Subjektet të cilat brenda 10 ditëve nga data e marrjes së njoftimit, kanë paraqitur ankim administrativ pranë komisionit, njoftohen me shkrim për pjesëmarrje në mbledhje të paktën 7 (shtatë) ditë kalendarike, përpara datës së mbledhjes së komisionit.”.

Neni 3

Kjo rregullore hyn në fuqi menjëherë dhe botohet në Fletoren Zyrtare.

